Biblija (Tomislav Dretar)/Sulejmanovo Bogatstvo


Sulejmanovo Bogatstvo 

Sulejmanovo Bogatstvo
(2 Krn 1.14-17; 9.13-28)

14 Težina zlata koje stiže Sulejmanu u samo jednoj godini bijaše 666 talenata zlata, 
15 ne računajući ono što je potjecalo od putnika, trgovačkog prometa, od svih Kraljeva Okcidenta i vladara zemlje.
16 Kralj Sulejman načini 200 velikih štitova od tučenog zlata za kojeg je trebalo 600 sikala zlata po štitu; 
17 i 300 malih štitova od tučenog zlata za koje je trebalo tri mine  zlata po štitu.  Kralj ih odloži u kući šume Libanske  
18 Kralj načini jedan veliki prijestol od slonovače kojeg prekri istančanim zlatom.  
19 Ovaj prijestol imade šest stepenika i jedan okrugli naslon; bijahu nasloni za laktove sa svake strane sjedišta.  
20 Dva lava se nalaziše sa strane naslona za laktove, na šest stepenika.  Ništa se slično nije napravilo niti u jednom kraljevstvu.  
21 Sve kupe kralja Sulejmana bijahu od zlata i svi predmeti u kući Libanske šume; od čistog zlata:    ni jedan ne bi od srebra; nije ga se računalo u vrijeme kralja Sulejmana.  
22 Jer kralj imaše na moru lađe iz Tarziza koje ploviše s onim Hiramovim i, svake tri godine, lađe iz Tarziza vraćahu se nakrcane zlatom i srebrom, slonovačom; majmunima i paunima.  
23 Kralj Sulejman postade najveći od svih Kraljeva zemlje u Bogatstvu i u mudrosti.  
24 Sva zemlja tražiše vidjeti Sulejmana da bi slušala mudrost koju Allah bijaše stavio u srce njegovo.  
25 Svako donašaše svoj milodar:    predmete od srebra i predmete od zlata, odjeću, oružje, mirisne tvari, konje i mule; i to svake godine.
26 Sulejman sakupi kola i konjanike.  Bijaše 1 400 kola i 12 000 konjanika koje on dovede u posadne gradove  i, kod sebe, u Jeruzalem.  
27 Kralj učini da u Jeruzalemu novac bijaše tako obilan kao kamenje, a cedrovi tako brojni kao sikomore u *Niziji.  
28 Solmonovi konji potjecaše iz Egipta i iz Keve kraljevi trgovci ih kupovaše u Kevi.  
29 Jedna kola podrijetlom iz Egipta stajahu 600 srebreni novčića, a jedan konj 150.  Bilo ih je isto za sve kraljeve Hitita i kraljeve *Arama  koje uvoziše posredovanjem tih trgovaca.